CELEX: 62011TN0068
Language: el
Date: 2011-01-25 00:00:00
Title: Υπόθεση T-68/11: Προσφυγή της 25ης Ιανουαρίου 2011 — Kastenholz κατά ΓΕΕΑ — qwatchme (πλάκες ρολογιών)

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/15
            
         Προσφυγή της 25ης Ιανουαρίου 2011 — Kastenholz κατά ΓΕΕΑ — qwatchme (πλάκες ρολογιών)
   (Υπόθεση T-68/11)
   2011/C 113/30
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγων: Erich Kastenholz (Troisdorf, Γερμανία) (εκπρόσωπος: L. Acker, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: qwatchme A/S (Vejle East, Δανία)
   
      Αιτήματα του προσφεύγοντος
   
   O προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 2ας Νοεμβρίου 2010 στην υπόθεση R 1086/2009-3,
            
         
               —
            
            
               να αναπέμψει την υπόθεση στο τμήμα ακυρώσεως, προς εξέταση της προστασίας την οποία επικαλείται ο προσφεύγων και το εν λόγω τμήμα παρέλειψε να εξετάσει επαρκώς κατά νόμο,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σχέδιο ή υπόδειγμα του οποίου ζητείται να κηρυχθεί η ακυρότητα: το υπ’ αριθ. 602636-0003 κοινοτικό σχέδιο ή υπόδειγμα πλάκας ρολογιού
   
      Δικαιούχος του κοινοτικού σχεδίου ή υποδείγματος: qwatchme A/S
   
      Αιτών την κήρυξη της ακυρότητας του κοινοτικού σήματος: ο προσφεύγων
   
      Λόγοι στους οποίους στηρίζεται η αίτηση περί κηρύξεως της ακυρότητας: παράβαση του άρθρου 25, παράγραφος 1, στοιχείο β', σε συνδυασμό με το άρθρο 4, καθώς και του άρθρου 25, παράγραφος 1, στοιχείο στ', του κανονισμού (ΕΚ) 6/2002 (1), λόγω ελλείψεως νεωτερικότητας και λόγω προσβολής των δικαιωμάτων επί του καλλιτεχνικού έργου του Paul Heimbach, τα οποία προστατεύονται δυνάμει της νομοθεσίας περί δικαιωμάτων του δημιουργού.
   
      Απόφαση του τμήματος ακυρώσεως: απόρριψη της αιτήσεως περί ακυρώσεως
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 25, παράγραφος 1, στοιχείο β', σε συνδυασμό με τα άρθρα 5 και 6 του κανονισμού (ΕΚ) 6/2002, καθώς το τμήμα προσφυγών δεν διαφοροποίησε, με την απόφασή του, τα χαρακτηριστικά της «νεωτερικότητας» και του «ατομικού χαρακτήρα», καθώς και παράβαση του άρθρου 25, παράγραφος 1, στοιχείο στ' του κανονισμού αυτού, καθώς το τμήμα προσφυγών και το τμήμα ακυρώσεων του ΓΕΕΑ δεν ανέλυσαν επαρκώς αν το κοινοτικό σχέδιο ή υπόδειγμα συνιστά μη επιτρεπόμενη χρησιμοποίηση έργου προστατευόμενου από τη γερμανική νομοθεσία περί του δικαιώματος του δημιουργού.
   
      (1)  Κανονισμός (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3, σ. 1).